**Zmluva o dielo spojená s Mandátnou zmluvou**

podľa § 536 a nasl. a podľa § 566 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „**Obchodný zákonník**“) v spojení s § 65 a nasl. zákona č. 185/2015 Z. z. Autorský zákon v znení neskorších predpisov

**číslo objednávateľa/mandanta: 1703/2022/ODDCI číslo zhotoviteľa/mandatára:**

**na vypracovanie projektovej dokumentácie, zabezpečenie inžinierskej činnosti k stavbe s****názvom:**

*„Rekonštrukcia* ***mosta na ceste III/2555* *č. M2734 (2555-001) Dudince****“*

(ďalej ako „Zmluva“)

uzatvorená medzi týmito zmluvnými stranami:

**Objednávateľ/Mandant:**

**Názov: Banskobystrický samosprávny kraj**

Sídlo: Námestie SNP 23, 974 01 Banská Bystrica

Právna forma: samostatný územný samosprávny a správny celok SR zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

 Štatutárny orgán: Mgr. Ondrej Lunter, predseda Banskobystrického samosprávneho kraja

IČO: 37828100

 DIČ: 2021627333

 Bankové spojenie: Štátna pokladnica

 Číslo účtu: SK92 8180 0000 0070 0038 9679

Osoby oprávnené rokovať

v technických veciach: Ing. Oto Korytár

 E mail: oto.korytar@bbsk.sk

(ďalej ako „**objednávateľ**“ alebo „**mandant**“ v príslušnom gramatickom tvare)

a

**Zhotoviteľ/Mandatár:**

**Obchodné meno:**

Sídlo:

 Právna forma:

 Zapísaný v .................. registri ............................................

 Štatutárny orgán:

 IČO:

 DIČ:

 IČ DPH :

 Bankové spojenie:

 Číslo účtu:

 Telefón/ fax:

 E mail:

 (ďalej ako **„zhotoviteľ“** alebo „**mandatár**“ v príslušnom gramatickom tvare a spolu s objednávateľom/mandantom ďalej ako **„zmluvné strany“** v príslušnom gramatickom tvare)

**I.**

**PREDMET ZMLUVY**

1. Predmetom tejto Zmluvy je:
* záväzok zhotoviteľa v dohodnutom čase, mieste a podľa ostatných podmienok Zmluvy, na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať dielo vymedzené v  článku II. ods. 1 Zmluvy bez vád a nedorobkov a v  kvalite zodpovedajúcej účelu Zmluvy;
* záväzok mandatára zabezpečiť pre mandanta v jeho mene a na jeho účet a za dojednanú odplatu inžiniersku činnosť špecifikovanú v článku II. ods. 2 tejto Zmluvy v rozsahu, obsahu a spôsobom dohodnutým podľa tejto Zmluvy;

(ďalej obidva záväzky zhotoviteľa/mandatára z článku I. ods. 1 a ods. 2 Zmluvy spoločne aj ako „**Predmet Zmluvy**“).

1. Objednávateľ/mandant sa zaväzuje v rozsahu vymedzenom touto Zmluvou za účelom riadneho splnenia Predmetu Zmluvy poskytnúť zhotoviteľovi/mandatárovi nevyhnutne potrebnú súčinnosť, riadne a včas vykonaný a odovzdaný Predmet Zmluvy vymedzený v článku II. tejto Zmluvy od zhotoviteľa/mandatára prevziať spôsobom dohodnutým v Zmluve, a zaplatiť zaň cenu dohodnutú v článku V. Zmluvy.

**II.**

**DIELO A INŽINIERSKA ČINNOSŤ**

**(ICH ČLENENIE A VŠEOBECNÉ POŽIADAVKY)**

1. Dielom sa na účely Zmluvy k stavbe s názvom **„Rekonštrukcia mosta na ceste III/2555 ev. č.** M2734 (2555 – 001) Dudince“ (ďalej aj ako „**stavba**“) rozumejú najmä nasledovné zmluvné činnosti a vypracovanie:

**Návrhu technického riešenia** (ďalej samostatne aj ako „**návrh technického riešenia**“), **dokumentácie na stavebné povolenie s náležitosťami dokumentácie na realizáciu stavby vrátane projektu pre zmenu dopravného značenia** (ďalej samostatne aj ako „**DSP s DRS**“) – V rámci stupňa dokumentácie DSP s DRS zhotoviteľ v nevyhnutnej miere vypracuje dokumentáciu pre územné rozhodnutie (ďalej samostatne aj ako „**DUR**“) na stavebné objekty, ktoré podľa zákona č. 50/1976 Zb. o územnom plánovaní a stavebnom poriadku (stavebný zákon) v  znení neskorších predpisov podliehajú územnému rozhodnutiu. Zhotoviteľ navrhne logickú skladbu dokumentácie v zmysle Technických podmienok MD PaT SR 019 (03/2006).

(ďalej **článok II. ods. 1** Zmluvy ako „**Dielo**“ alebo „**Dokumentácia**“),

pričom zhotoviteľ je povinný zhotoviť Dielo podľa STN a STN EN platných v čase zhotovenia Diela, dotknutých zákonov platných v čase zhotovenia Diela, platných technicko-kvalitatívnych podmienok Ministerstva dopravy, výstavby a regionálneho rozvoja SR, Dielo zhotoviť v zmysle Technických podmienok MD PaT SR 019 (03/2006) Dokumentácia stavieb ciest ([www.ssc.sk](http://www.ssc.sk)). Zhotoviteľ je ďalej povinný Dielo zhotoviť podľa Smernice na vyhotovovanie geometrických plánov a vytyčovanie hraníc pozemkov ÚGKK SR č. S 74.20.73.43.00/1997.

1. Inžinierskou činnosťou k stavbe sa na účely Zmluvy rozumejú najmä nasledovné zmluvné činnosti mandatára:
* **Inžinierska činnosť** – Zhotoviteľ/mandatár je povinný:
* odsúhlasiť Dokumentáciu so všetkými dotknutými vlastníkmi, resp. správcami inžinierskych sietí, s orgánmi štátnej správy a samosprávy, s SVP š.p., a SPF a s fyzickými osobami dotknutých pozemkov tak, aby bolo možné požiadať o vydanie územného rozhodnutia (v prípade nevyhnutnej potreby) a stavebného povolenia,
* vykonať všetky potrebné prípravné úkony a obstarať a zabezpečiť vyjadrenia, stanoviská, súhlasy a rozhodnutia dotknutých orgánov a organizácií, ktoré sú potrebné pre získanie právoplatného stavebného povolenia,
* podať žiadosti o vydanie stavebného povolenia,
* zastupovať objednávateľa v konaniach pred príslušným stavebným úradom, ako aj pri komunikácií s dotknutými orgánmi a účastníkmi stavebného konania,
* bezodkladne informovať objednávateľa o všetkých skutočnostiach súvisiacich s výkonom inžinierskej činnosti, najmä o stave a priebehu konaní, čase a stave jednotlivých zrealizovaných a prekladaných úkonov, o problémoch pri získavaní stanovísk a vyjadrení dotknutých orgánov,
* na požiadanie objednávateľa, najneskôr však pri doručení právoplatného rozhodnutia (stavebného povolenia), odovzdať objednávateľovi všetky vyjadrenia dotknutých orgánov, ktoré zhotoviteľ získal v súvislosti s vykonávaním inžinierskej činnosti,
* v prípade, ak počas účinnosti tejto Zmluvy dôjde k zmenám či úpravám Dokumentácie, vykonať všetky potrebné úkony ako aj obstarať a zabezpečiť vyjadrenia, stanoviská, súhlasy a rozhodnutia dotknutých orgánov a organizácií, ktoré sú potrebné pre získanie právoplatného stavebného povolenia pre zmenenú/upravenú Dokumentáciu, resp. zabezpečiť zmenu už vydaného právoplatného stavebného povolenia,
* zabezpečiť odsúhlasenie zmeny dopravného značenia a s tým súvisiacich činností príslušným Dopravným inšpektorátom Policajného zboru SR,
* zabezpečiť vydanie nových povolení (Územné rozhodnutia, Stavebné povolenia) a ohlásení stavebných úprav na príslušný Okresný úrad, odbor cestnej dopravy a pozemných komunikácií.

V cene za „inžinierske činnosti“ sú započítané aj všetky preukázateľné priame náklady (správne poplatky a podobne).

Inžinierskou činnosťou sa v zmysle tejto Zmluvy rozumie aj príslušná dokumentácia, ktorá má byť výsledkom vyššie uvedených činností z predchádzajúcich bodov tohto ust. čl. II ods. 2 tejto Zmluvy.

(ďalej **článok II. ods. 2** Zmluvy ako „**inžinierska činnosť**“ alebo „**IČ**“ a spoločne s Dielom/Dokumentáciou ďalej ako „**Predmet Zmluvy**“).

Mandant si vyhradzuje právo vopred odsúhlasiť zahájenie jednotlivých činností IČ uvedených v predchádzajúcich bodoch ods. 2 tohto článku zmluvy.

Objednávateľ/mandant priamo alebo prostredníctvom svojho správcu ciest: **Banskobystrická regionálna správa ciest, a.s.**, Majerská cesta č. 94, 974 69 Banská Bystrica, IČO: 36 836 567, zapísaný v Obchodnom registri Okresného súdu Banská Bystrica, oddiel: Sa, vložka číslo: 909/S (ďalej aj ako „**stavebník**“ alebo „**správca**“) je povinný poskytnúť zhotoviteľovi/mandatárovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u objednávateľa/mandanta, a ktorých potreba odovzdania vznikne v priebehu plnenia Zmluvy.

1. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch v znení neskorších predpisov, autorizovaným geodetom podľa zákona č. 487/2021 Z. z. o Komore geodetov a kartografov v znení neskorších predpisov.
2. Zhotoviteľ je povinný:
* Dokumentáciu navrhnúť optimálnym technickým a ekonomickým riešením, s minimalizovaním prípadných trvalých a dočasných záberov a minimalizovaním prekládok inžinierskych sietí,
* stavbu navrhnúť tak, aby sa nároky na záber pozemkov optimalizovali pre správcu cesty a správcov vyvolaných investícií a tiež aj pre vlastníkov a užívateľov zostávajúcich častí dotknutých pozemkov,
* riešenie stavby navrhnúť tak, aby sa počas realizácie stavby a po jej ukončení všetky dotknuté pozemky sprístupnili,
* rozsah vyvolaných investícií navrhovať v súlade s § 18 ods. 13. zákona č. 135/1961 Zb. o pozemných komunikáciách (cestný zákon) v znení neskorších predpisov a odsúhlasiť s objednávateľom,
* navrhnúť etapy preložiek a postup výstavby tak, aby sa minimalizovalo obmedzenie premávky

na existujúcich cestách,

* zohľadniť v návrhu harmonogramu organizácie výstavby (POV),
* Dokumentáciu vypracovať v súlade s pripomienkami Mesta Dudince a Kúpeľov Dudince, a.s., so sídlom Kúpeľná 106/3, Dudince, IČO: 31 642 713, ak nebudú v rozpore s príslušnými právnymi predpismi a STN. Pripomienky Mesta Dudince a Kúpeľov Dudince si je Zhotoviteľ povinný od Mesta Dudince a Kúpeľov Dudince vyžiadať, ako podklad k vypracovaniu Dokumentácie. Zhotoviteľ je povinný si pripomienky vyžiadať tak, aby boli dodržané lehoty stanovené v čl. IV. Zmluvy.

Zhotoviteľ si zabezpečí diagnostiku mostu a prieskumy, ak sú potrebné k návrhu technického riešenia, stavebného konania a realizácii stavby.

1. Zhotoviteľ/mandatár vypracuje Dokumentáciu, a uskutoční inžiniersku činnosť podľa podkladov a požiadaviek objednávateľa.
2. Zhotoviteľ je povinný zapracovať do Dokumentácie podmienky vzniknuté v jej predošlých stupňoch.
3. Objednávateľ (aj prostredníctvom stavebníka ) je povinný poskytnúť zhotoviteľovi pri vykonávaní Predmetu Zmluvy nevyhnutné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk, ktoré sa nachádzajú u objednávateľa.
4. **Predmetom stavby je rekonštrukcia mosta ev. č.** M2734 (2555 – 001) Dudince **nachádzajúceho sa na ceste III/2555 a úprava napojenia cesty pred a za mostom v celkovej dĺžke cca 50m. Staničenie stavby: III/2555 ckm 0,115, STS IV.**
5. **Zhotoviteľ je povinný pri vypracovaní Predmetu Zmluvy postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (neuvádzať v Dokumentácii ani výkaze výmer konkrétne názvy stavebných výrobkov a výrobkov).**
6. **Zhotoviteľ je povinný kedykoľvek na žiadosť objednávateľa (ako verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Predmetu Zmluvy, resp. najmä Diela (Dokumentácie), ako súťažného podkladu vo verejnom obstarávaní vyhlásenom na realizáciu stavby, ak takáto situácia v procese VO nastane.**

**III.**

**PODKLADY, SÚČINNOSŤ ZMLUVNÝCH STRÁN (A STAVEBNÍKA/SPRÁVCU NA STRANE OBJEDNÁVATEĽA)**

1. Objednávateľ je povinný do 5 pracovných dní od uzavretia Zmluvy poskytnúť zhotoviteľovi nevyhnutne potrebné podklady, a to najmä Mostný list predmetného mosta, protokoly z bežných a hlavných prehliadok predmetného mosta.
2. Zhotoviteľ je povinný pri vykonávaní Predmetu Zmluvy spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky, resp. pripomienky zapracovať do Predmetu Zmluvy/zohľadniť v Predmete Zmluvy.
3. Zhotoviteľ je povinný v súčinnosti so správcom vypracovať, a následne predložiť na pripomienkovanie objednávateľovi návrh technického riešenia, príp. postupu následnej IČ. Za účelom pripomienkovania návrhu technického riešenia objednávateľom, je zhotoviteľ povinný zvolať pracovné rokovanie, a to v dostatočnom časovom predstihu pred termínom odovzdania návrhu technického riešenia uvedeným v čl. IV. ods. 1 Zmluvy. Písomnú pozvánku na pracovné rokovanie spolu s návrhom technického riešenia sa zhotoviteľ zaväzuje doručiť objednávateľovi minimálne 3 dni pred termínom pracovného rokovania, pričom berie na vedomie, že objednávateľ je oprávnený termín navrhovaného pracovného rokovania posunúť najviac o 3 dní. Z pracovného rokovania zvolaného za účelom odsúhlasenia návrhu technického riešenia, zhotoviteľ vyhotoví zápis, ktorý bude podpísaný oboma zmluvnými stranami. V zápise objednávateľ výslovne uvedie, či návrh technického riešenia odsúhlasuje alebo nie. V prípade, ak objednávateľ návrh technického riešenia neodsúhlasí, uvedie v zápise z pracovného rokovania svoje pripomienky, doplnenia, ktoré je zhotoviteľ povinný do návrhu technického riešenia zapracovať, a to v lehote do 3 dní od pracovného rokovania s tým, že objednávateľovi v tejto lehote doručí návrh technického riešenia so zapracovanými pripomienkami objednávateľovi. Ak v lehote 3 dní od doručenia návrhu technického riešenia so zapracovanými pripomienkami objednávateľ neoznámi zhotoviteľovi, že pripomienky neboli zapracované, prípadne svoje ďalšie pripomienky, má sa za to, že návrh technického riešenia je v takomto znení objednávateľom odsúhlasený.
4. Po odsúhlasení návrhu technického riešenia objednávateľom, je zhotoviteľ povinný prerokovať Dokumentáciu so všetkými dotknutými správcami, resp. vlastníkmi inžinierskych sietí a s ďalšími dotknutými účastníkmi stavebného konania. O požadovaných zmenách návrhu technického riešenia vyplývajúcich z vyjadrení, oboznámi ihneď objednávateľa, stavebníka a následne po schválení objednávateľom, zapracuje zmeny do Dokumentácie. Objednávateľ požaduje účasť zhotoviteľa, ako projektanta Dokumentácie, na stavebných konaniach, prípadne iných rokovaniach, súvisiacich so stavbou, k čomu sa zhotoviteľ na základe tejto Zmluvy zaväzuje.
5. Zhotoviteľ je povinný, podľa požiadaviek objednávateľa alebo stavebníka, minimálne však 1 x (raz) v kalendárnom mesiaci zúčastniť sa pracovného rokovania, v sídle objednávateľa, za nevyhnutnej účasti objednávateľa a stavebníka. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana a stavebník. Počas pracovných rokovaní je zhotoviteľ povinný informovať objednávateľa a stavebníka o stave rozpracovanosti Diela, príp. postupe inžinierskej činnosti. Zhotoviteľ je povinný predkladať na pracovné rokovania rozpracovanú Dokumentáciu s prílohami, za účelom ich prerokovania a odsúhlasenia objednávateľom a stavebníkom. Pripomienky objednávateľa a stavebníka z pracovného rokovania sú po ich prerokovaní a zapísaní do zápisu z pracovného rokovania záväzným pokynom objednávateľa pre zhotoviteľa. Zhotoviteľ je povinný najmä neuskutočňovať zábery mimo cestného pozemku, požiadať objednávateľa a stavebníka o odsúhlasenie majetkových hraníc a hraníc dočasných záberov, ktoré sú podkladom pre spracovanie geometrických plánov.

IIIa.

OSOBITNÉ DOJEDNANIE O SPÔSOBE VYKONÁVANIA INŽINIERSKEJ ČINNOSTI

* 1. IČ bude vykonávaná s vynaložením všetkej potrebnej odbornej starostlivosti. Mandatár sa zaväzuje svoj záväzok (IČ) vykonať riadne a poctivo, s vynaložením odbornej starostlivosti, v záujme a podľa pokynov mandanta, inak mu v plnom rozsahu zodpovedá za škodu.
	2. IČ bude mandatár uskutočňovať v súlade so záujmami mandanta, ktoré mandatár pozná alebo musí poznať a podľa jeho pokynov, zápisov a dohôd oprávnených pracovníkov zmluvných strán a v súlade s vyjadreniami a rozhodnutiami dotknutých subjektov a všetkými aplikovateľnými všeobecne záväznými právnymi predpismi. Mandatár nie je viazaný pokynmi mandanta, pokiaľ tieto sú v rozpore so všeobecne záväznými právnymi predpismi alebo dobrými mravmi.
	3. Záväzok vyplývajúci z Predmetu Zmluvy v časti týkajúcej sa IČ, na splnenie ktorého sa mandatár zaviazal, je povinný uskutočňovať podľa pokynov mandanta a v súlade s jeho záujmami. Mandatár je povinný bezodkladne oznámiť mandantovi všetky okolnosti, ktoré zistil pri zariaďovaní záležitostí podľa Predmetu Zmluvy v časti týkajúcej sa IČ, ktoré môžu mať vplyv na zmenu jeho pokynov.
	4. Mandatár je povinný pri zariaďovaní záležitostí podľa predmetu Zmluvy týkajúceho sa IČ:
	5. dodržiavať všetky právne a technické predpisy vzťahujúce sa na vykonávanie jeho povinností vyplývajúcich z Predmetu Zmluvy,
	6. vykonať IČ v záujme mandanta zodpovedne, riadne a poctivo, s odbornou starostlivosťou, plniť pokyny mandanta v súlade s právnymi predpismi.
	7. Mandatár bude bezodkladne informovať osobu mandanta o priebehu vykonávania IČ na jeho požiadanie.

IV.

MIESTO, ČAS A SPÔSOB PLNENIA,

ODOVZDÁVACIE A PREBERACIE KONANIE

1. Zhotoviteľ sa zaväzuje, že riadne zhotovené (vykonané) **Dielo v rozsahu podľa článku II. Zmluvy** odovzdá objednávateľovi v sídle objednávateľa a **inžiniersku činnosť (IČ) podľa článku II. tejto Zmluvy** pre objednávateľa uskutoční nasledovne:

návrh technického riešenia:

* **do 15 dni odo dňa uzavretia Zmluvy**

DSP s DRS (DUR v prípade potreby):

* **do 3 mesiacov odo dňa uzavretia Zmluvy**

Inžinierska činnosť:

k vydaniu stavebného povolenia

* **do 5 mesiacov odo dňa uzavretia Zmluvy**

IČ je splnená riadnym a včasným vykonaním všetkých povinností mandatára, vzťahujúcich sa na výkon IČ na základe tejto Zmluvy. Preberací protokol – súpis vykonaných služieb IČ mandatára podľa tejto Zmluvy priložený k faktúre podľa čl. V. ods. 2 Zmluvy podpíšu na to oprávnení zástupcovia obidvoch zmluvných strán.

1. Zhotoviteľ je povinný odovzdať Dokumentáciu **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). v elektronickej forme musí zodpovedať identickému členeniu ako v tlačenej forme.
2. Zhotoviteľ je povinný odovzdať Dielo v tlačenej forme v počte **6** vyhotovení a v elektronickej forme v počte vyhotovení 1**x USB**.
3. Vykonaním Predmetu Zmluvy sa na účely Zmluvy rozumie včasné, bezchybné, vecne správne a úplné dokončenie Predmetu Zmluvy (každej jeho jednotlivej časti členenej v zmysle čl. II. Zmluvy) podľa podmienok dohodnutých v Zmluve a jeho odovzdanie a protokolárne prevzatie objednávateľom.
4. Preberacie protokoly k jednotlivým častiam Predmetu Zmluvy (každej jednotlivej časti Predmetu Zmluvy členeného v zmysle čl. II. Zmluvy) podpíšu osoby oprávnené rokovať vo veciach technických za každú zo zmluvných strán. Za deň vykonania Predmetu Zmluvy (každej jednotlivej časti Predmetu Zmluvy členeného v zmysle čl. II. Zmluvy) sa považuje deň uvedený v preberacom protokole k čiastkovému Predmetu Zmluvy ako deň podpisu objednávateľa - osoby oprávnenej za objednávateľa rokovať vo veciach technických.
5. Zhotoviteľ je povinný predložiť jednotlivé časti Predmetu Zmluvy (Dokumentáciu a inžiniersku činnosť) na záverečné kontroly a schválenie objednávateľovi a stavebníkovi vždy najneskôr do 15 kalendárnych dní pred časom odovzdania jednotlivých častí Predmetu Zmluvy dohodnutým v článku IV. ods. 1 Zmluvy. Po vykonaní kontroly časti Predmetu Zmluvy pripraví zhotoviteľ Protokol o odovzdaní a prevzatí Predmetu Zmluvy (príslušnej časti Predmetu Zmluvy). Povinnými obsahovými náležitosťami každého Protokolu sú:
* údaje o zhotoviteľovi a objednávateľovi
* názov zákazky, číslo Zmluvy
* popis Dokumentácie a inžinierskej činnosti (konkrétnej časti Predmetu Zmluvy, ktorá je predmetom Protokolu)
* forma a počet vyhotovení dokumentácie (časti Predmetu Zmluvy)
* cena za príslušnú časť Predmetu Zmluvy
* prehlásenie objednávateľa, či príslušnú časť Predmetu Zmluvy preberá alebo nepreberá
* zoznam chýb/vád, nedostatkov a nedorobkov konkrétnej časti Predmetu Zmluvy
1. Pokiaľ bude Predmet Zmluvy vykazovať drobné chyby/vady, nedostatky alebo nedorobky, ktoré nebránia jej riadnemu užívaniu, objednávateľ má právo rozhodnúť, či Predmet Zmluvy(príslušnú časť Predmetu Zmluvy) prevezme s drobnými chybami/vadami alebo nedorobkami alebo ho neprevezme. Ak Predmet Zmluvy prevezme v Protokole určí lehotu na odstránenie drobných chýb/vád alebo nedorobkov. O tom, či má Predmet Zmluvy chyby/vady alebo nedorobky, a aký majú vplyv na Predmet Zmluvy a jej užívanie, rozhoduje objednávateľ.
2. Riadnym odovzdaním Predmetu Zmluvy (príslušnej časti Predmetu Zmluvy) tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Predmetu Zmluvy (príslušnej časti Predmetu Zmluvy), prechádza na objednávateľa jednak vlastnícke právo k Predmetu Zmluvy (príslušnej časti Predmetu Zmluvy) a jednak nebezpečenstvo vzniku škody na Predmetu Zmluvy (príslušnej časti Predmetu Zmluvy). Za poškodenie, stratu alebo zničenie Predmetu Zmluvy alebo jeho časti zodpovedá zhotoviteľ až do času riadneho odovzdania Predmetu Zmluvy objednávateľovi.
3. Momentom prevzatia Diela (príslušnej časti Diela) objednávateľom zhotoviteľ bezodplatne prevádza na objednávateľa všetky práva viažuce sa k Dielu, resp. poskytuje objednávateľovi trvalú, výhradnú a neobmedzenú, bez osobitného súhlasu zhotoviteľa prevoditeľnú licenciu (súhlas) na používanie Diela tak, že objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu zhotoviteľa na ľubovoľný účel (teda aj na iný účel, než je predpokladaný touto Zmluvou), prípadne v rovnakom rozsahu práva previesť, či poskytnúť čiastočne alebo v celosti tretej strane, a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.
4. Zmluvné strany sa dohodli, že pre prípad porušenia čo i len jednej z týchto povinností zhotoviteľa:
	* vykonať Predmet Zmluvy (príslušnú časť Predmetu Zmluvy) riadne (bez vád a nedorobkov) a včas alebo
	* riadne a včas odstrániť vady a nedorobky na Diele (na príslušnej časti Diela), ktoré sú uvedené v Protokole o odovzdaní a prevzatí Diela (príslušnej časti Diela) a to za omeškanie s odstránením každej jednotlivej vady alebo nedorobku zvlášť, alebo
	* riadne a včas odstrániť vady uplatnené objednávateľom v záručnej dobe a  to za omeškanie s odstránením každej reklamovanej vady zvlášť

je zhotoviteľ povinný zaplatiť objednávateľovi zmluvnú pokutu vo výške 0,5% z celkovej ceny Predmetu Zmluvy (vrátane DPH) uvedenej v  článku V. ods. 1 Zmluvy za každý začatý deň omeškania a za každé jednotlivé porušenie povinnosti zvlášť, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.

1. Zmluvné strany považujú výšku dohodnutých zmluvných pokút uvedených v ods. 10 tohto článku Zmluvy za primeranú vzhľadom na charakter a povahu zmluvnými pokutami zabezpečovaných povinností zhotoviteľa vyplývajúcich z tejto Zmluvy a na cenu Predmetu Zmluvy.
2. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú zmluvná pokuta zabezpečuje.

V.

CENA PREDMETU ZMLUVY A PLATOBNÉ PODMIENKY

1. Cena (odmena) za vykonanie a odovzdanie Predmetu Zmluvy je dohodnutá na základe **ponuky zhotoviteľa ako uchádzača do verejného obstarávania zo dňa ............. , ktorá tvoria Prílohu č. 1. k Zmluve (ďalej iba „cena Predmetu Zmluvy“)**. Cena Predmetu Zmluvy sa považuje **za cenu maximálnu** a platnú počas celej doby trvania Zmluvy. Cena Predmetu Zmluvy je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov za celý Predmet Zmluvy vrátane nákladov na vyhotovenie Predmetu Zmluvy v tlačenej i elektronickej podobe, vrátane ceny za práce zhotoviteľa, ktoré budú spočívať v nepodstatnej zmene Predmetu Zmluvy na základe pokynov príslušného stavebného úradu v stavebnom alebo kolaudačnom konaní alebo za práce na Predmete Zmluvy vyvolané nekvalitnou, neúplnou alebo chybnou činnosťou zhotoviteľa.

 Cena Predmetu Zmluvy, t.j. cena za vypracovanie Dokumentácie a výkon inžinierskej činnosti v súlade s touto Zmluvou predstavuje celkom sumu:

 Cena bez DPH Eur

 DPH 20 % Eur

 **Cena s DPH Eur**

 **(slovom: ......................Eur, ...... ) s DPH.**

1. **Podkladom pre úhradu ceny Predmetu Zmluvy bude faktúra** vystavená zhotoviteľom až po riadnom prevzatí obidvoch častí Predmetu Zmluvy objednávateľom (t.j. Dokumentácia a IČ). Na účely fakturácie sa za deň prevzatia Diela (jeho časti) považuje deň podpísania Protokolu o odovzdaní a prevzatí časti Diela oprávnenou osobou objednávateľa (osobou oprávnenou rokovať vo veciach technických). **Zhotoviteľovi bude uhradená cena iba v rozsahu za skutočne vykonané a odovzdané časti Predmetu Zmluvy (skutočne a riadne a včas vyhotovené, resp. zabezpečené, a odovzdané dokumenty z Predmetu Zmluvy).**
2. Preddavky sa neposkytujú vôbec.
3. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
4. Splatnosť faktúry je 30 dní od dňa doporučeného doručenia faktúry do podateľne objednávateľa.
5. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí časti Predmetu Zmluvy. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí časti Predmetu Zmluvy, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
6. Zmluvné strany si ako spôsob úhrady faktúry dohodli bezhotovostný prevod na účet zhotoviteľa uvedený v záhlaví Zmluvy. Faktúra sa považuje za zaplatenú dňom pripísania úhrady na účet zhotoviteľa.
7. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky z omeškania vo výške uvedenej v § 369 ods. 2 Obchodného zákonníka.
8. Zmluvné strany sa dohodli, že v prípade porušenia povinnosti zhotoviteľa odovzdať Predmet Zmluvy (jeho časť) riadne a včas, má objednávateľ právo na zmluvnú pokutu dohodnutú vo výške 0,5% z ceny Predmetu Zmluvy uvedenej v ods. 1 tohto článku Zmluvy za každý aj začatý deň omeškania, v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
9. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Predmetu Zmluvy.
10. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti vykonať Predmet Zmluvy alebo jeho časť.

VI.

ZODPOVEDNOSŤ ZHOTOVITEĽA

1. Zhotoviteľ je povinný postupovať pri vykonávaní Predmetu Zmluvy, a to predovšetkým pri zhotovovaní Diela a jeho jednotlivých častí, s odbornou starostlivosťou, za striktného dodržiavania všetkých pre realizáciu Predmetu Zmluvy do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve, a požiadaviek objednávateľa lege artis.
2. Zhotovitel’ zodpovedá za to, že Dielo (každá jeho časť) je zhotovené v najvyššej kvalite podľa požiadaviek čl. VI. ods. 1 Zmluvy a že počas plynutia záručnej doby bude mať okrem súladu s požiadavkami čl. VI. ods. 1 Zmluvy aj vlastnosti podľa čl. VI. ods. 5 Zmluvy.
3. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
4. Záručná doba začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na protokole o odovzdaní a prevzatí časti Diela) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie stavby, na ktorú bolo Dielo vypracované.
5. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť. Zhotoviteľ je povinný zhotoviť Dokumentáciu podľa technických noriem STN a STN EN platných v čase zhotovenia Diela a platných technicko-kvalitatívnych podmienok pre správy a rekonštrukcie ciest a mostov Ministerstva dopravy, výstavby a regionálneho rozvoja SR. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom pre kategóriu I 2  Inžinier pre konštrukcie inžinierskych stavieb- cesty, I 2 Inžinier pre konštrukcie inžinierskych stavieb- mosty alebo pre kategóriu I 3 Inžinier pre statiku stavieb, oprávnenie autorizovaného geodeta a kartografa podľa zákona č. 487/2021 Z. z. o Komore geodetov a kartografov v znení neskorších predpisov. Na vypracovanie inžinierskogeologického prieskumu zhotoviteľ doloží preukaz o odbornej spôsobilosti na vykonávanie geologických prác, vydaný Ministerstvom životného prostredia SR podľa § 9 ods. 4 zákona č. 569/2007 Z. z. o geologických prácach (geologický zákon) v znení neskorších predpisov opečiatkovaný a podpísaný zodpovednou osobou. Zhotovitel’ zodpovedá objednávateľovi za všetky nepresnosti, rozdiely a odchýlky, iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer).
6. Zhotoviteľ zodpovedá za škodu na Dokumentácii (Diele) spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
7. Dielo má vady, ak Dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na Dielo alebo jeho časť kladeným.
8. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
9. Ak počas plynutia záručnej doby - (najmä v stavebnom alebo kolaudačnom konaní) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Diela alebo jeho časti, *najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela ako napr.: nezrovnalosti v stavebnej časti, nesúlad s výkazom výmer, chýbajúce časti Dokumentácie, chýbajúce alebo neúplné časti inej dokumentácie, ktoré sú potrebné pre realizáciu stavby a úspešné skolaudovanie stavby*, na základe zistení ktorých bude potrebné Dielo alebo jeho časť doplniť alebo prepracovať, zmluvné strany sa dohodli, že ide o vadu Diela s tým, že zhotoviteľ je povinný Dielo alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Diela alebo jeho časti.
10. Oznámenie vád a nedorobkov v záručnej dobe súvisiacich s  technickým riešením Dokumentácie, chyby vo výkresovej a textovej časti, prípadne nezhody Dokumentácie s  podmienkami stanovenými dotknutými orgánmi a organizáciami (Výzva objednávateľa) musí byť podaná písomne bez zbytočného odkladu potom, čo vady a nedorobky objednávateľ zistil, najneskôr v lehote 3 dní odo dňa zistenia vád a nedorobkov, inak je neplatná.
11. Zmluvné strany sa dohodli, že ak zhotoviteľ nedoplní alebo neprepracuje Dielo alebo jeho časť (neodstráni vady a nedorobky ) vôbec alebo v lehote najneskôr do 10 kalendárnych dní odo dňa doručenia výzvy objednávateľa zhotoviteľovi, zhotoviteľ zaplatí objednávateľovi jednorazovú zmluvnú pokutu vo výške 25 % z ceny Diela uvedenej v ods. 1 článku V. Zmluvy, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou.
12. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela, a taktiež vzhľadom na iné skutočnosti, na ktoré pri rokovaní o výške zmluvnej pokuty prihliadali.
13. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.

**VII.**

**OSTATNÉ ZMLUVNÉ DOJEDNANIA**

1. Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie Zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k Zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
2. Všetky oznámenia, výzvy a iná korešpondencia podľa tejto Zmluvy budú medzi Zmluvnými stranami doručené v písomnej forme osobne alebo listami doručenými doporučenou zásielkou na adresu uvedenú v záhlaví tejto Zmluvy. Odosielateľ akejkoľvek písomnej správy môže požadovať písomné potvrdenie príjemcu.
3. Ak sa v tejto Zmluve používa pojem Predmet Zmluvy alebo Dielo/Dokumentácia alebo inžinierska činnosť/IČ, myslí sa tým aj jednotlivá časť Predmetu Zmluvy alebo Diela/Dokumentácie alebo inžinierskej činnosti/IČ vymedzená v článku II. Zmluvy.

**VIII.**

**ODSTÚPENIE OD ZMLUVY**

1. Počas samotného vykonávania Predmetu Zmluvy je objednávateľ, pokiaľ v tejto Zmluve alebo osobitnom právnom predpise nie je výslovne uvedené niečo iné, oprávnený od Zmluvy odstúpiť titulom jej podstatného porušenia zo strany zhotoviteľa v prípade, že:

 - zhotoviteľ je v omeškaní s riadnym vykonaním Predmetu Zmluvy, resp. jeho časti, oproti termínu odovzdania Predmetu Zmluvy (jeho časti) dohodnutého v Zmluve o viac ako 30 kalendárnych dní,

 - zhotoviteľ nevykonáva Predmet Zmluvy (jeho časť) s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 7 dňovú lehotu,

-zhotoviteľ vykonáva Predmet Zmluvy (jeho časť) v rozpore s podkladmi, ktoré mu podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave.

1. Zmluvné strany sa dohodli, že v prípade, ak objednávateľ odstúpi od tejto Zmluvy z dôvodov podľa ods. 1 tohto článku Zmluvy ešte pred odovzdaním Predmetu Zmluvy (alebo niektorej jeho časti), nemá zhotoviteľ nárok na poskytnutie plnenia zvyšnej časti ceny Predmetu Zmluvy za už vykonanú a ešte neodovzdanú časť Predmetu Zmluvy, a ani na úhradu nákladov, ktoré mu vznikli v súvislosti s takouto časťou Predmetu Zmluvy.
2. Zhotoviteľ môže odstúpiť od tejto Zmluvy v prípadoch, ak objednávateľ neuhradí riadne a včas faktúru vystavenú zhotoviteľom a omeškanie objednávateľa trvá viac ako 30 dní. V takom prípade nevzniká objednávateľovi nárok na vrátenie doteraz poskytnutých plnení.
3. V prípade odstúpenia od Zmluvy sa na určenie ceny dovtedy vykonaných prác a výkonov na Predmete Zmluvy primerane použijú ustanovenia tejto Zmluvy o cene Predmetu Zmluvy s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli v súvislosti s obstaraním nového zhotoviteľa, ktorý Predmet Zmluvy zrealizuje.
4. Odstúpením od Zmluvy zanikajú všetky práva a povinnosti zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, príp. Predmetu Zmluvy, ktorá bola do odstúpenia riadne zrealizovaná a odovzdaná, a všetkých ďalších práv a povinností, ktoré podľa vôle zmluvných strán alebo podľa ich povahy majú trvať aj po zániku tejto Zmluvy odstúpením.
5. Odstúpením od Zmluvy Zmluva zaniká (okrem práv a povinností vyplývajúcich z predchádzajúceho odseku tohto článku Zmluvy), a to v momente keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane; po tejto dobe nemožno účinky odstúpenia od Zmluvy odvolať alebo meniť bez súhlasu druhej zmluvnej strany.
6. V prípade odstúpenia od Zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie Predmetu Zmluvy oproti termínu ukončenia realizácie Predmetu Zmluvy uvedeného v tejto Zmluve.

**VIIIa.**

**UKONČENIE ZMLUVY V ČASTI TÝKAJÚCEJ SA INŽINIERSKEJ ČINNOSTI**

* + 1. Ak nie je v tejto Zmluve uvedené inak, tak na jej zánik (v časti týkajúcej sa IČ) sa primerane použijú ustanovenia § 566 až 576 Obchodného zákonníka.

**IX.**

**ZÁVEREČNĚ USTANOVENIA**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami Obchodného zákonníka a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
3. Zhotoviteľ sa zaväzuje, že počas zhotovovania Dokumentácie budú dostupné pre objednávateľa na jeho požiadanie všetky dokumenty a podklady potrebné na vykonanie Predmetu Zmluvy, ako aj samotné už zhotovené časti Dokumentácie. Zhotoviteľ umožní splnomocneným zástupcom objednávateľa vo veciach technických nahliadnuť do týchto dokumentov a už zhotovených častí Dokumentácie a vyhotoviť si z nich kópie a odpisy.
4. Táto Zmluva má 13 strán a je vyhotovená v štyroch rovnopisoch, pre objednávateľa v dvoch vyhotoveniach (rovnopisoch) a pre zhotoviteľa v dvoch vyhotoveniach (rovnopisoch).
5. Zmluvu je možné zrušiť písomnou dohodou zmluvných strán alebo odstúpením od Zmluvy.
6. Zmluvné strany prehlasujú, že budú spolupracovať tak, aby bol Predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
9. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. Zhotoviteľ/mandatár sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Zhotoviteľ/Mandatár sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ/Mandatár je povinný na požiadanie objednávateľa/mandanta predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa/mandatára podľa tohto ustanovenia Zmluvy je jej podstatným porušením a zakladá právo objednávateľa/mandanta na odstúpenie od tejto Zmluvy s právnymi účinkami ukončenia Zmluvy *ex tunc*, a/alebo právo objednávateľa/mandanta požadovať od zhotoviteľa/mandatára zaplatenie zmluvnej pokuty vo výške ceny Predmetu Zmluvy dohodnutej podľa tejto Zmluvy, čím nie je nijako dotknutý nárok objednávateľa/mandanta požadovať od zhotoviteľa/mandatára náhradu škody vzniknutej objednávateľovi/mandantovi v dôsledku nesplnenia vyššie uvedených povinností zhotoviteľa/mandatára. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
13. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Zmluvné strany sa zhodli, že ak by pri plnení tejto zmluvy malo dochádzať k spracúvaniu osobných údajov zo strany ktorejkoľvek zmluvnej strany ako sprostredkovateľom v mene druhej zmluvnej strany ako ich prevádzkovateľa, zmluvné strany uzatvoria pred začatím ich spracúvania dohodu o podmienkach spracovania osobných údajov.
14. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
15. Neoddeliteľnou súčasťou tejto Zmluvy je: Príloha č. 1- ponuka zhotoviteľa ako uchádzača do verejného obstarávania zo dňa .............

V Banskej Bystrici dňa: ....................... V .............................,dňa: .......................

**Za objednávateľa/mandanta: Za zhotoviteľa/mandatára:**

................................................. ........................................

Mgr. Ondrej Lunter, predseda BBSK ................................